Пловдивчанин описа ужаса в Тимишоара ( ВИДЕО ) " Преживяването беше кошмарно , бяхме излъгани , подведени " , каза Илиев . По думите му хората са били " нагъчкани " в неголяма зала , едва десетина души са били настанени в хотел . Нямало достатъчно места дори за сядане , децата плачели , хората не били подготвени за подобна ситуация - нямали леи , нито къде да обменят пари , за да си купят вода и храна . Румънските власти им отпуснали на три пъти ваучери , за да могат да пазаруват , но в един момент дори свършила храната в кафенето . " Имаше ескалация , хората искаха да блокират изходите , да пречат на полети " , разказа Илиев . Той и част от пътуващите ще заведат граждански иск " за немалка сума " срещу " Райънеър " . Във вторник те имат среща с омбудсмана , за да разговарят по въпроса . Имаше група италианци , която беше настанена в хотел и сутринта беше извозена към съответната дестинация . Ще поискаме сума , която няма да е малка , за да може да послужи за урок , за да не гледа на българите като на хора втора ръка " , посочи Илиев .